གངས་ལྗོངས་ཁ་བ་རི་བའི་བདག་པོ་སྟེ་བོད་མི་རིགས་ནི་མདོ་དབུས་མཐོ་སྒང་དུ་འཚོ་གཞེས་བྱས་ནས་ལོ་ངོ་སྟོང་ཕྲག་མང་པོ་ཕྱིན་ཡོད་པའི་ལོ་རྒྱུས་ཀྱིས་ཕྱུག་པའི་མི་རིགས་ཤིག་ཡིན།འདས་སོང་གི་ལོ་ཟླའི་ཆུ་རྒྱུན་རིང་མོའི་ཁྲོད་དུ་བོད་མི་རིགས་ཀྱི་སྔོན་བྱོན་མེས་པོ་ཚོས་མཚར་སྡུག་འོད་སྟོང་འབར་བའི་ཐུན་མིན་རིག་གནས་བསྐྲུན་ཡོད་ལ།ལྷག་པར་དུ་ནང་པ་སངས་རྒྱས་པའི་བསམ་བློ་ནི་ལོ་ཟླའི་འཕེལ་རིམ་དང་བསྟུན་ནས་བོད་མི་ཡོངས་ཀྱི་དད་མོས་བྱ་ཡུལ་ལམ་ཡང་ན་ཐུན་མོང་གི་སེམས་ཁམས་རུ་གྱུར་ནས་སེར་སྐྱ་གཉིས་ཀྱི་རིག་གནས་འཚོ་བའི་ཁྲོད་ཀྱི་མེད་དུ་མི་རུང་བའི་ཆ་ཤས་ཤིག་ཏུ་གྲུབ་ཡོད།